

โครงงานเรื่อง

ปัญหาด้านการเรียนของเด็กชั้น ม.2/13

1.ด.ญ.กชกร จันทรมณี ม.2/13 เลขที่10

2.ด.ญ.จิดาภา ช่วงฉ่ำ ม.2/13 เลขที่14

3.ด.ญ.พลอยชมพู พงษ์ชุบ ม.2/13 เลขที่25

4.ด.ญ.พัชมณฑ์ คงประสงค์ ม.2/13 เลขที่26

เสนอ

คุณครูธนานันท์ ลุนาบุตร

รายงานนี้เป็นส่วนหนึ่งของวิชา is

ภาคเรียนที่2 ปีการศึกษา 2561

โรงเรียนสตรีอ่างทอง

**บทที่1**

**บทนำ**

**ที่มาและความสำคัญ**

ในปัจจุบัน การเรียนของเด็กมอสอง มีแนวโน้มแย่ลงเนื่องจากหลายๆปัจจัย เช่น การเข้าสังคม การเรียน และการแข่งขันสูง จึงทำให้เด็กบางกลุ่มมีผลสัมฤทธิ์แย่ลง

การศึกษาของเด็กชั้น ม.2 ที่ผ่านๆมา มีการยกระดับการศึกษา เพื่อให้ได้มาตรฐานทาง การศึกษาของเด็กม 2 เพื่อให้ได้เป็นที่ยอมรับเรื่องจากในการวัดผลสัมฤทธิ์ ทางการเรียนของเด็กในแต่ละภาคมีผลออกมามากอยู่ต่ำกว่าเกณฑ์ ปัญหาส่วนใหญ่มาจากตนเอง ในเรื่องวินัยในตนเอง ลองต่อมาเป็น Social สื่อต่างๆ เนื่องจากโซเชียล เป็นสื่อกลางที่กลายเป็นส่วนหนึ่งในการศึกษา ในสมัยนี้อันดับต่อไปเป็นครอบครัวแต่ละครอบครัวมีปัญหาต่างกันไป อาจทำให้เด็กมีปัญหาหรือคิดมาก เกิดการโทษตัวเองและเกิดผลเสียต่างๆตามมา

โครงงานที่ข้าพเจ้าจัดทำ ควรเริ่มจาก การปรับปรุงตนเอง เช่นสร้างวินัยให้กับตนเอง เพื่อเป็น พื้นฐานในการแก้ไข อันดับต่อไป และควรรณรงค์ให้ผู้ปกครองให้กำลังใจเด็กไม่กดดันเด็กจนเกินไป หรือลดปัญหาในการทะเลาะในบ้านเพื่อจะได้ลดปัญหาในการทะเลาะวิวาท และสุดท้าย ไม่ควรกดดันตัวเองจนเกินไป

**วัตถุประสงค์**

1.เพื่อพัฒนาศักยภาพของนักเรียน ม.2/13 ให้มีประสิทธิภาพยิ่งขึ้น

2.เพื่อเพิ่มความกระตือรือร้นในการศึกษา

**ขอบเขตทางการศึกษา**

1.ประชากร

นักเรียนสายชั้น ม.2/13 โรงเรียนสตรีอ่างทอง

2.กลุ่มตัวอย่าง

นักเรียนชั้น ม.2/13 โรงเรียนสตรีอ่างทอง

**สมมติฐานการวิจัย**

จากการสำรวจผลการเรียนของนักเรียนชั้น ม.2/13พบว่าการเรียนไม่ได้ประสิทธิภาพเท่าที่ควร

**ประโยชน์ที่คาดว่าจะได้รับ**

นำผลการเรียนมาเป็นแนวทางในการศึกษาต่อในด้านที่เราถนัด

**นิยามศัพท์**

เกรด คือ ระดับความสูงต่ำคะแนนสอบ

การแข่งขันทางการเรียน คือ การแข่งขันทางวิชาการวัดระดับความสามารถของนักเรียนแต่ละคน

**บทที่2**

**ทฤษฏีและงานวิจัยที่เกี่ยวข้อง**

ในการจัดทำโครงงาน เรื่อง การเรียนของเด็กชั้น ม.2/13 คณะผู้จัดทำได้ศึกษาเอกสารจากเว็บไซต์ต่างๆที่เกี่ยวข้อง ดังต่อไปนี้

2.1 การศึกษา

2.2 การสอน

2.3 เทคนิคการสอน

2.4 คุณภาพการศึกษา

2.5 มาตรฐานทางการศึกษา

2.6 ผลสัมฤทธิ์

2.7 บุคลากร

**2.1 การศึกษา**

ยัง ยัคส์  รุสโซ  (Jean Jacques  Rousseau)  ได้ให้ความหมายของการศึกษาไว้ว่า การศึกษา

คือ การปรับปรุงคนให้เหมาะกับโอกาสและสิ่งแวดล้อมที่เปลี่ยนไป   หรืออาจกล่าวได้ว่า    การศึกษา คือ

การนำความสามารถในตัวบุคคลมาใช้ให้เกิดประโยชน์

                        โจฮัน เฟรดเดอริค  แฮร์บาร์ต   (John   Friedich   Herbart)     ให้ความหมายของการศึกษาว่า

การศึกษาคือ  การทำพลเมืองให้มีความประพฤติดี  และมีอุปนิสัยที่ดีงาม

                        เฟรด  ดเอริค  เฟรอเบล  (Friedrich  Froebel)  การศึกษา  หมายถึง  การพัฒนาบุคลิกภาพของเด็กเพื่อให้เด็กพัฒนาตนเอง

                        จอห์น  ดิวอี้  (John  Dewey)   ได้ให้ความหมายของการศึกษาไว้หลายความหมาย  คือ

         1.   การศึกษาคือชีวิต ไม่ใช่เตรียมตัวเพื่อชีวิต

                      2.   การศึกษาคือความเจริญงอกงาม

                   3.   การศึกษาคือกระบวนการทางสังคม

                         4.   การศึกษาคือการสร้างประสบการณ์แก่ชีวิต

                       คาร์เตอร์ วี. กู๊ด  (Carter  V. Good)  ได้ให้ความหมายของการศึกษาไว้  3  ความหมาย  คือ

                       1.  การศึกษาหมายถึงกระบวนการต่าง ๆ ที่บุคคลนำมาใช้ในการพัฒนาความรู้ความสามารถ เจตคติ ความประพฤติที่ดีมีคุณค่า และมีคุณธรรมเป็นที่ยอมรับนับถือของสังคม

                       2.  การศึกษาเป็นกระบวนการทางสังคม  ที่ทำให้บุคคลได้รับความรู้  ความสามารถจาก

สิ่งแวดล้อมที่โรงเรียนจัดขึ้น

         3.  การศึกษาหมายถึงการถ่ายทอดความรู้ต่างๆ ที่รวบรวมไว้อย่างเป็นระเบียบให้คนรุ่นใหม่ได้ศึกษา

              ม.ล.ปิ่น มาลากุล   การศึกษาเป็นเครื่องหมายที่ทำให้เกิดความเจริญงอกงามในตัวบุคคล

ดร. สาโช  บัวศรี  การศึกษา หมายถึง การพัฒนาบุคคลและสังคมที่ทำให้คนได้มีการเรียนรู้ และพัฒนาขึ้นไปสู่ความเป็นสมาชิกที่ดีของสังคม  
**สรุป** การศึกษา  เป็นกระบวนการให้ส่งเสริมให้บุคคลเจริญเติบโตและมีความเจริญงอกงามทางกาย  อารมณ์ สังคม และสติปัญญาจนเป็นสมาชิกของสังคมที่มีคุณธรรมสูง

การเรียนรู้  (Learning)

                        1.   หมายถึง   กระบวนการที่ประสบการณ์ตรงและประสบการณ์ทางอ้อมกระทำให้อินทรีย์ เกิดการเลี่ยนแปลง

                        2.   หมายถึง  การปรับเปลี่ยนพฤติกรรม อันเนื่องมาจากได้รับประสบการณ์ (Experience)

ประสบการณ์   (Experience)    คือ  การที่บุคคลใช้ประสาทสัมผัสปะทะ (Interaction)  กับสิ่งแวดล้อม(Environment)  ซึ่งประกอบด้วย สิ่งแวดล้อมทางกายภาพ  สิ่งแวดล้อมทางสังคม (มนุษย์ด้วยกัน)  และสิ่งแวดล้อมทางขนบธรรมเนียมประเพณีต่าง ๆ ที่บุคคลปะทะแล้วทำให้เกิดการเปลี่ยนแปลงพฤติกรรม

                   ปกติสภาพแวดล้อมมีทั้งดีและไม่ดี  สิ่งแวดล้อมที่ดีจะเปลี่ยนพฤติกรรมไปในทางที่ดี ในทางตรงข้ามถ้าสิ่งแวดล้อมไม่ดีก็จะเปลี่ยนพฤติกรรมไปในทางไม่ดี ทั้งนี้เมื่อพันธุกรรมเป็นตัวคงที่  ดังนั้นถ้าต้องการให้บุคคลเปลี่ยนแปลงพฤติกรรมไปในทางดี  (การศึกษา–เจริญงอกงาม) จึงไม่อาจปล่อยให้บุคคลไปปะทะกับสิ่งแวดล้อมโดยอิสระ จำเป็นต้องจัดสถานการณ์เฉพาะให้บุคคลปะทะถึงสิ่งแวดล้อมที่ดีและนี่คือที่มาของการจัดการศึกษา   ในการจัดการศึกษาจุดมุ่งหมายสำคัญก็เพื่อให้มีการสอนที่ถูกต้องชัดเจน

**2.2 การสอน**

**คำว่า"สอน" หมายถึง บอกวิชาความรู้ให้ แสดงให้เข้าใจโดยบอกวิธีหรือให้ทำให้เห็นเป็นตัวอย่าง คนส่วนใหญ่จึงเข้าใจว่าการสอน คือการถ่ายทอดความรู้โดยการบอก อธิบายขยายความให้เข้าใจ ครูจึงเป็นผู้รู้ เป็นผู้มีประสบการณ์เหนือกว้าผู้เรียน แต่นักวิชาการ อธิบายความหมายของการสอนไว้ว่า เป็นกระบวนการปฏิสัมพันธ์ระหว่างผู้สอนและผู้เรียน  เพื่อทำให้เกิดการเปลี่ยนแปลงพฤติกรรมตามที่คาดหวัง จากไม่รู้เป็นผู้มีความรู้ มีความเข้าใจ จากที่ทำไม่ได้หรือทำไม่เป็น เป็นผู้ทำได้ทำเป็น เป็นต้น**

**สรุปได้ว่า การสอนเป็นกระบวนการเปลี่ยนแปลงพฤติกรรมที่ต้องการให้ผู้เรียนเกิดการเรียนรู้ เกิดทักษะและเจตคติที่ดี มี 3 ลักษณะ ได้แก่**

**1.เป็นการเปลี่ยนแปลงตามธรรมชาติที่คนทุกคนศึกษาเรียนรู้ได้จากธรรมชาติสิ่งแวดล้อมและผู้คนในสังคมเป็นครู ดังสำนวนไทยที่ว่า ผิดเป็นครู ธรรมชาติสอนให้รู้ หรือ ครูพักลักจำ เป็นต้น**

**2.เป็นการเปลี่ยนแปลงดดยมีผู้วางเงื่อนไข เจตนาถ่ายทอดแต่ยังไม่เป็นระบบ เช่น พ่อ แม่ ปู่ย่า ตายาย สอนอาชีพให้ลูกหลาน หรืออบรมสั่งสอนความประพฤติ**

**3.เป็นการเปลี่ยนแปลงพฤติกรรมโดยมีผู้วางเงื่อนไขให้เกิดอย่างเป็นระบบ แบบแผนชัดเจน โดยกำหนดหลักสูตร เนื้อหาสาระ กิจกรรม การวัดผลและประเมินผล เช่นการสอนในโรงเรียน เป็นต้น**

**การเรียนการสอน หมายความว่าอย่างไร**

**เป็นกิจกรรมที่ผู้สอนและผู้เรียนร่วมมือกันดำเนินกิจกรรมเพื่อให้ผู้เรียนเกิดความรู้ ทักษะเจตคติ โดยมีการวางแผนการจัดกิจกรรมเป็นลำดับขั้นตอน**

**การเรียนการสอนต่างจากการสอนเพราะ**

**1.การเรียนการสอนคำนึงถึงการเรียนรู้ของผู้เรียน ผู้เรียนมีส่วนร่วมกิจกรรมมากกว่า**

**2.การเรียนการสอนเป็นการถ่ายทอดความรู้ ทักษะและเจตคติอย่างมีขั้นตอนหรือเป็นกระบวนการมากกว่าการสอน**

**3.การเรียนการสอนกว้างกว่าการสอนเพราะครอบคลุมปฏิสัมพันธ์มากยิ่งกว่าระหว่างบุคคลต่อบุคคล เช่นบุคคลกับสื่อ อุปกรณ์ สถานที่ต่างๆ มากกว่าครูกับนักเรียน**

**2.3 เทคนิคการสอน**

คือ ศิลปะหรือกลวิธีต่าง ๆ  ที่ใช้เสริมกระบวนการ ขั้นตอน วิธีการ หรือการกระทำใด ๆ  เพื่อช่วยให้กระบวนการ ขั้นตอน วิธีการ หรือการกระทำนั้น ๆ  มีคุณภาพและประสิทธิภาพมากขึ้น

ดังนั้น  เทคนิคการสอนจึงหมายถึงกลวิธีต่าง ๆ ที่ใช้เสริมกระบวนการสอน ขั้นตอนการสอน วิธีการสอน หรือการดำเนินการทางการสอนใด ๆ เพื่อช่วยให้การสอนมีคุณภาพและประสิทธิภาพมากขึ้น เช่น ในการบรรยายผู้สอนอาจใช้เทคนิคต่าง ๆ ที่สามารถช่วยให้การบรรยายมีคุณภาพและประสิทธิภาพมากขึ้น เช่น การยกตัวอย่าง  การใช้สื่อ  การใช้คำถาม  เป็นต้น

เนื่องจากการสอนนั้น เป็นทั้งศาสตร์ และศิลป์ คือต้องใช้ทั้งความรู้ด้านการศึกษา หลักจิตวิทยาการเรียนรู้ของมนุษย์ซึ่งจะต้องมีการเรียนและฝึกฝนในสถานบันการศึกษาที่เชี่ยวชาญเกี่ยวกับการเรียนการสอน และที่เป็นศิลป์ หรือเป็นศิลปะ เพราะการสอนต้องใช้ทักษะด้านการสื่อสาร ทางวาจาและภาษาร่างกายและใช้จิตวิทยาในการดึงดูดความสนใจของผู้เรียนที่มีความแตกต่างกันไปตามพื้นฐานความรู้ และอุปนิสัยใจคอ อันเกิดจากสภาพแวดล้อมของการเลี้ยงดูและปลูกผังตั้งแต่ยังเล็กๆ ดังนั้นผู้สอนต้องมีหลักจิตวิทยาผสมผสานกับกลยุทธ์และวิธีการต่างๆ ตามประสบการณ์และความสามารถของผู้สอนแต่ละคน ซึ่งนานวันเข้าก็จะกลายมาเป็นเทคนิคการสอนของแต่ละบุคคลหรือเป็นเทคนิคเฉพาะตัวของผู้สอนแต่ละคน นั่นเอง ดังนั้นเทคนิคการสอนและการฝึกอบรมจึงหมายถึง กลวิธีและยุทธวิธีต่างๆ อันเกิดจากประสบการณ์การสอนและการคิดค้นเทคนิค วิธีการใหม่ๆ ของตัวผู้สอนเองในการที่นำมาใช้เสริมกระบวนการสอน ในแต่ละขั้นตอน เพื่อให้การดำเนินการเรียนการสอนมีคุณภาพและมีประสิทธิภาพมากยิ่งขึ้น

**2.4 คุณภาพการศึกษา**

 หมายถึง คุณลักษณะที่พึงประสงค์ตาม ปณิธานและภารกิจของการจัด การศึกษาระดับอุดมศึกษาตามนโยบายการพัฒนาการอุดมศึกษาของประเทศ ตลอดจนปณิธานและ ภารกิจเฉพาะในการจัดการศึกษาของแต่ละสถาบัน

**2.5 มาตรฐานทางการศึกษา**

**การประกัน** คือ การับรองว่าจะดำเนินการตามเงื่อนไข หรือข้อกำหนด **การประกันคุณภาพการศึกษา** คือ การรับรองว่าจะดำเนินการจัดการศึกษาให้มีคุณภาพตามที่กำหนดไว้

คุณภาพการศึกษาที่กำหนดไว้ เรียกว่า **มาตรฐานคุณภาพการศึกษา** (ซึ่งอาจปรับปรุงเปลี่ยนแปลงหรือเพิ่มเติมได้ตามความเหมาะสม)

**มาตรฐาน** คือ สิ่งที่ถือเอาเป็นหลักสำหรับเทียบกำหนด**การประเมินคุณภาพการศึกษา** คือ การกะประมาณว่า การจัดการศึกษามีคุณภาพครบถ้วนตามมาตรฐานต่าง ๆ มากน้อยเพียงใดหรือไม่ **ก ารประเมินคุณภาพภายใน** คือ การประเมินคุณภาพการศึกษาของสถานศึกษา ซึ่งสถานศึกษาเป็นผู้ประเมินตนเอง ( ปีละ 1 ครั้ง )

**การประเมินคุณภาพภายนอก** คือ การประเมินคุณภาพการศึกษาของสถานศึกษา ซึ่งสำนักงานรับรองมาตรฐานและประเมินคุณภาพการศึกษาเป็นผู้ประเมิน ( อย่างน้อย 1 ครั้งในทุก 5 ปี )

**2.6 ผลสัมฤทธิ์**

ผลสัมฤทธิ์ทางการเรียนเป็นความสามารถของนักเรียนในด้านต่างๆ ซึ่งเกิดจากนักเรียนได้รับประสบการณ์จากกระบวนการเรียนการสอนของครู โดยครูต้องศึกษาแนวทางในการวัดและประเมินผล การสร้างเครื่องมือวัดให้มีคุณภาพนั้น ได้มีผู้ให้ความหมายของผลสัมฤทธิ์ทางการเรียนไว้ดังนี้

          สมพร เชื้อพันธ์ (2547, หน้า 53) สรุปว่า ผลสัมฤทธิ์ทางการเรียนวิชาคณิตศาสตร์ หมายถึงความสามารถ ความสำเร็จและสมรรถภาพด้านต่างๆของผู้เรียนที่ได้จากการเรียนรู้อันเป็นผลมาจากการเรียนการสอน การฝึกฝนหรือประสบการณ์ของแต่ละบุคคลซึ่งสามารถวัดได้จากการทดสอบด้วยวิธีการต่างๆ

          พิมพันธ์  เดชะคุปต์ และพเยาว์  ยินดีสุข (2548, หน้า 125) กล่าวว่า ผลสัมฤทธิ์ทางการเรียนหมายถึงขนาดของความสำเร็จที่ได้จากกระบวนการเรียนการสอน

           ปราณี กองจินดา (2549,หน้า 42) กล่าว่า ผลสัมฤทธิ์ทางการเรียน หมายถึง ความสามารถหรือผลสำเร็จที่ได้รับจากกิจกรรมการเรียนการสอนเป็นการเปลี่ยนแปลงพฤติกรรมและประสบการณ์เรียนรู้ทางด้านพุทธิพิสัย จิตพิสัย และทักษะพิสัย และยังได้จำแนกผลสัมฤทธิ์ทางการเรียนไว้ตามลักษณะของวัตถุประสงค์ของการเรียนการสอนที่แตกต่างกัน

**ดังนั้นจึงสรุปได้ว่า** ผลสัมฤทธิ์ทางการเรียน หมายถึง ผลที่เกิดจากกระบวนการเรียนการสอนที่จะทำให้นักเรียนเกิดการเปลี่ยนแปลงพฤติกรรม และสามารถวัดได้โดยการแสดงออกมาทั้ง 3 ด้าน คือ ด้านพุทธิพิสัย ด้านจิตพิสัย และด้านทักษะพิสัย

**2.7 บุคลากร**

คำว่า บุคลากร ตามพจนานุกรมฉบับราชบัณฑิตยสถาน พ.ศ.2542 ได้ให้ความหมายไว้ว่า บุคลากร หมายถึง ตำแหน่งเจ้าหน้าที่ผู้ปฏิบัติงานเกี่ยวกับการบริหารงานบุคคล เช่น ในการบรรจุแต่งตั้ง เลื่อนขั้น เลื่อนเงินเดือน หรือผู้ปฏิบัติงานตามหน้าที่ของแต่ละหน่วยงาน

**นอกจากนั้น** บุคลากรยังหมายถึง บุคคลที่ใช้งาน จัดการ และควบคุมระบบสารสนเทศ ซึ่งหมายถึงบุคลากรที่มีความรู้ความสามารถในการใช้ฮาร์แวร์ ซอฟแวร์ หรือมีความรู้ความสามารถในสาขาวิชาอื่นๆที่สามารถปฏิบัติตามขั้นตอนที่ถูกต้อง ส่งผลให้ทำงานประเภทนั้นได้อย่างมีประสิทธิภาพและได้ผลงานที่มีคุณภาพ

**อ้างอิงเอกสาร**

IM2. (2559) . **บุคลากร** . [ระบบออนไลน์] . แหล่งที่มา <https://www.im2market.com/2016/10/20/3639> วันที่สืบค้น

29 ธันวาคม 2561

SANOOK . (2556) . **การศึกษา** . [ระบบออนไลน์] . แหล่งที่มา <https://guru.sanook.com/24034/> วันที่สืบค้น 29 ธันวาคม 2561

บ้านจอมยุทธ์. (2559) **. การสอน.** [ระบบออนไลน์] . แหล่งที่มา <https://www.baanjomyut.com/library_2/extension-4/introduction_to_teaching/10.html> วันที่สืบค้น 29 ธันวาคม 2561

Administrator .(2558) . **เทคนิคการสอน** . [ระบบออนไลน์] . แหล่งที่มา <http://home.dsd.go.th/techno/trainingsystem/index.php?view=article&catid=12:2009-09-02-05-34-44&id=2:2009-07-31-08-16-02&format=pdf> วันที่สืบค้น 29 ธันวาคม 2561

มหาวิทยาลัยมหิดล สำนักงานประกันคุณภาพ คณะวิศวะกรรมศษศาสตร์. (2560). **คุณภาพการสอน.** [ระบบออนไลน์] . แหล่งที่มา <https://www.eg.mahidol.ac.th/qa/index.php?option=com_content&view=article&id=70&Itemid=102> วันที่สืบค้น 29 ธันวาคม 2561

Mr chatchawan sarawan. (2555) . **มาตรฐานทางการศึกษา.** [ระบบออนไลน์ ] . แหล่งที่มา <https://www.gotoknow.org/posts/41347> วันที่สืบค้น 29 ธันวาคม 2561

**บทที่3**

**วิธีการทำเนินงาน**

คณะผู้จัดทำได้จัดทำวิจัย เรื่อง การเรียนของเด็ก ชั้น ม.2/13 โดยสอบถามความคิดของ เด็กในห้อง 2/13 จำนวน 10 คน พร้อมทำแบบสอบถามเพื่อศึกษาข้อมูลกลุ่มตัวอย่างดังขั้นตอน ต่อไปนี้

**ขั้นตอนการดำเนินงาน**

1.ขอออนุมัติโครงงานวิจัยความพึงพอใจในการใช้เรื่องการเรียนของนักเรียนชั้น ม.2/13 สอ.

2.ศึกษาข้อมูลจากงานวิจัย

3.จัดทำแบบสอบถามความคิดเห็นกับกลุ่มตัวอย่าง

4.นำแบบประเมินมาตรวจสอบคุณภาพของโครงงานด้วยการหาค่าฉลี่ย ร้อยละ

5.ปรับปรุงแบบประเมินผล

**เครื่องมือที่ใช้ในงานวิจัย**

เครื่องมือที่ใช้ในงานวิจัยครั้งนี้ คณะผู้จัดทำได้สร้างแบบสอบถามวิจัยให้นักเรียนแสดงความคิดเห็น

**วิธีการเก็บข้อมูล**

1.ผู้วิจัยได้สร้างแบบสอบถามเพื่อใช้เป็นเครื่องมือในการสอบถาม เก็บรวบรวมข้อมูล และอธิบายวิธีการตอบแบบสอบถาม

2. เก็บรวบรวมแบบสอบถาม

**วิเคราะห์ข้อมูล**

1.ตรวจสอบความถูกต้องของผลจากการทดลองจากแบบสอบถามที่ได้รับคืน

**เกณฑ์การแปลความหมาย**

80-100 หมายถึงในระดับ มากที่สุด

61-79 “ มาก

41-60 “ ปานกลาง

21-40 “ พอใช้

0-20 “ น้อย